b"\n_START_ARTICLE_\nClube de Regatas do Flamengo\n_START_PARAGRAPH_\nClube de Regatas do Flamengo (oftest omtalt som Flamengo, Mengo eller Meng\xc3\xa3o) er en brasiliansk fodboldklub.\n_START_SECTION_\nOm klubben\n_START_PARAGRAPH_\nFlamengo blev grundlagt den 17. november 1895 som en roklub af Jos\xc3\xa9 Agostinho Pereira da Cunha, M\xc3\xa1rio Spindola, Nestor de Barros, Augusto Lopes, Jos\xc3\xa9 F\xc3\xa9lix da Cunha Meneses og Felisberto Laport._NEWLINE_M\xc3\xa6ndene m\xc3\xb8dtes p\xc3\xa5 Caf\xc3\xa9 Lamas i Flamengo (en bydel i Rio de Janeiro) og besluttede at danne en roklub, da roning var en eliteidr\xc3\xa6t i Rio de Janeiro i slutningen af det 19. \xc3\xa5rhundrede. De unge m\xc3\xa6nd h\xc3\xa5bede, at roklubben kunne \xc3\xb8ge deres popularitet hos det bedre borgerskab, s\xc3\xa5vel som hos den kvindelige del af befolkningen._NEWLINE_De unge m\xc3\xa6nd havde dog kun r\xc3\xa5d til en gammel b\xc3\xa5d med navnet 'Pherusa', som dog skulle genopbygges helt, f\xc3\xb8r den kunne bruges i konkurrencer. Holdet debuterede den 6. oktober 1895, da de sejlede ud fra Ponto da Caju til Praia do Flamengo. Men en kraftig vind k\xc3\xa6ntrede b\xc3\xa5den, og roerne var lige ved at drukne. Men gruppen var villig til at bjerge b\xc3\xa5den og genopbygge den. Da den n\xc3\xa6sten var klargjort, blev den stj\xc3\xa5let og aldrig set igen. Men entusiasmen og g\xc3\xa5p\xc3\xa5modet for at stifte en roklub var ikke forsvundet._NEWLINE_De unge besluttede sig hurtigt for at k\xc3\xb8be en anden b\xc3\xa5d, og p\xc3\xa5 den m\xc3\xa5de skrev George Lenzinger, Jos\xc3\xa9 Agostinho, Jos\xc3\xa9 F\xc3\xa9lix og Felisberto Laport sig ind i historien. De fik indsamlet penge og k\xc3\xb8bte b\xc3\xa5den 'Etoile' af Lucian Gray. B\xc3\xa5den blev omd\xc3\xb8bt 'Scyra' og fik den registreret i Union de Canotiers._NEWLINE_Den 17. november 1895 blev Flamengo grundlagt. Det skete hos Nestor de Barros, hvor b\xc3\xa5de 'Pherusa' og 'Scyra' blev opbevaret. Samtidig blev roklubbens f\xc3\xb8rste bestyrelse valgt: Domingos Marques de Azevedo som formand, Francisco lim Lucci som n\xc3\xa6stformand, Nestor de Barros som sekret\xc3\xa6r og Felisberto Cardoso Laport som kasserer._NEWLINE_F\xc3\xb8lgende personer blev ogs\xc3\xa5 betegnet som stiftende medlemmer: Jose Agostinho Pereira da Cunha, Napoleon Coelho de Oliveira, M\xc3\xa1rio Sp\xc3\xadndola, Jos\xc3\xa9 Maria Leit\xc3\xa3o da Cunha, Carlos Sardin, Sardine Eduardo, Jose Felix da Cunha Menezes, Emygdio Jos\xc3\xa9 Barbosa (eller Emygdio Pereira eller Edmundo Rodrigues Pereira - der er ikke helt klarhed over de to navne) Mauricio Rodrigues Pereira, Desiderius Guimar\xc3\xa3es, George Leuzinger, Augusto Lopes da Silveira, Jo\xc3\xa3o de Almeida og Jos\xc3\xa9 Augusto Lustosa Chalr\xc3\xa9o. De sidste tre var ikke til stede, men dokumenterne blev underskrevet, og nogle dage senere var klubben en realitet._NEWLINE_P\xc3\xa5 m\xc3\xb8det blev det aftalt, at den officielle dato ville v\xc3\xa6re den 15. november, der samtidig er national helligdag i Brasilien._NEWLINE_Klubbens officielle farver var bl\xc3\xa5 og gul i brede vandrette striber."